אורי הבר-שיים

אוּרִי הַבֶּר-שַׁיִים (8 בפברואר 1926 – 16 בספטמבר 2020) היה פיזיקאי ואיש חינוך ישראלי-אמריקאי שכיהן כפרופסור באוניברסיטת בוסטון ואשר נודע כמומחה עולמי להוראת הפיזיקה. מתלמידיו של אנריקו פרמי. אורי הבר-שיים נולד בברלין, הצעיר מבין חמשת ילדיהם של יצחק הבר-שיים ובתיה לבית ברנר. אביו היה פעיל ציוני ומהנדס. ב-1933 עלה עם משפחתו לארץ ישראל והתיישבו ברחובות. אביו מונה לפרופסור להנדסה אזרחית בטכניון ובמקביל נמנה עם מייסדי בית הספר התיכון במושבה (לימים תיכון דה-שליט), בו אורי הבר-שיים למד בנערותו והיה לבוגר המחזור הראשון שלו. ניגן בפסנתר מגיל צעיר ואף היה חבר בהרכבים קאמריים. בתקופת מלחמת השחרור למד פיזיקה, מתמטיקה וכימיה בקמפוס האוניברסיטה העברית בהר הצופים והיה מתלמידיו המובהקים של יואל רקח, שהיה המנחה שלו לתואר שני. במהלך לימודיו גויס לחיל המדע (חמ"ד). עם סיומם נשלח, בדומה לחמישה מחבריו המצטיינים, ללימודי דוקטורט בחו"ל – מתוך כוונה לשלבם בעשייה הביטחונית עם חזרתם לישראל. ב-1949 נשלח הבר-שיים לאוניברסיטת אילינוי בשיקגו, שם המנחה שלו היה אנריקו פרמי, ידידו של רקח ומגדולי הפיזיקאים בעולם באותה עת. הוא עסק בחקר קרינה קוסמית. ב-1951 שב לישראל, התמנה לחבר סגל במכון ויצמן למדע והיה מעורב בפרויקטים ביטחוניים במסגרת חמ"ד. בעקבות חילוקי דעות עם ארנסט דוד ברגמן עזב את ישראל עם משפחתו ב-1954, עבר לאוניברסיטת ברן בשווייץ ולאחר מכן לאוניברסיטת אילינוי באורבנה-שמפיין. ב-1956 הצטרף לסגל המכון הטכנולוגי של מסצ'וסטס, שם עסק בפיזיקה של אנרגיות גבוהות. ב-1957 הצטרף ל"ועדה להוראת מדע הפיזיקה" (PSSC) (אנ') שהקימו מדעני המכון הטכנולוגי של מסצ'וסטס ג'רולד זכריאס ופרנסיס פרידמן. הוראת המדעים קסמה לו, עד כי ב-1961 עזב לחלוטין את עבודתו כפיזיקאי ניסיוני והתמסר להוראת המדעים במסגרת PSSC. בשנותיו ב-PSSC היה הבר-שיים מעורב כמעט בכל היבט של תוכניות הלימודים שלה, ובכלל זה ספרי לימוד, מדריכים למורים ובחינות. לאורך השנים היה מחברם של כ-30 מאמרים ושל כ-25 ספרים ופרקים בספרים. היה חבר במספר ועדות אקדמיות באוניברסיטת בוסטון ומחוצה לה, וכן באגודות שונות בתחומי עשייתו בפיזיקה ובהוראת המדעים. הבר-שיים ניהל את קבוצת מדע הפיזיקה בוועדה עד לפירוקה ב-1971, ולאחר מכן עבר לנהל את "המכון לפיתוח תוכניות לימוד במדע ובמתמטיקה" של אוניברסיטת בוסטון, שם התמנה כפרופסור לפיזיקה ולהוראת המדעים. עם סיום פעילות הוועדה, הזיכיון על הספרים שנכתבו בתקופתה נפתח, והבר-שיים והקבוצה שהוא ניהל לקחו על עצמם לפתח ולהוציא את המהדורות הבאות של ספרי PSSC, יחד עם ספרי הפיזיקה לחטיבות הביניים שהם פיתחו וכן תוכניות נוספות. במסגרת זו פעל עד 1984, עד שהפך לכותב וליועץ עצמאי. הבר-שיים שם דגש על הוראת הפיזיקה המודרנית ועל החקירה הפיזיקלית, נכתבו ספרים חדשים להוראת הפיזיקה לחטיבות ביניים, תיכונים ומכללות והתוכניות החדשניות הופצו בארצות הברית וכן במדינות רבות מחוצה לה. בין היתר, תוצרי PSSC תורגמו ונלמדו בהצלחה רבה בישראל. לאורך שנותיו בארצות הברית היה מצוי בקשרי עבודה טובים עם "קבוצת רחובות" שפעלה לפיתוח הוראת המדעים בישראל במסגרת מכון ויצמן למדע, ואף היה פרופסור חבר אורח במכון בשנים 1966–1967. החל משנת 1993 היה נשיא הוצאת הספרים Science Curriculum, שנמנה עם ממייסדיה. ארכיונו האישי מהשנים 1956–2001 נמצא באוספים המיוחדים של המכון הטכנולוגי של מסצ'וסטס. הבר-שיים התגורר עם משפחתו בבלמונט, מסצ'וסטס, שם גם שימש כמנצח התזמורת העירונית. ב-2006 שב עם רעייתו לישראל, והם קבעו את ביתם בירושלים. הוא שימש כגזבר קהילת מבקשי דרך הרפורמית. הלך לעולמו בספטמבר 2020 ונטמן בבית העלמין קריית ענבים. אורי הבר-שיים היה נשוי במשך 73 שנה לאמנית שלומית הבר-שיים לבית ריגר, בתו של אליעזר ריגר. נולדו להם שתי בנות ובן. בתו נאוה, אף היא אמנית, נשואה למתמטיקאי פרופ' אהוד דה-שליט, בנו של חברו עמוס דה-שליט. מדליית אורסטד, מטעם האיגוד האמריקאי להוראת המדעים (1971) עמית האגודה האמריקאית להתפתחות המדע (1981) עמית פולברייט באוניברסיטת זאגרב (1985) פרס ההצטיינות בהוראת המדעים, מטעם החברה האמריקאית לפיזיקה, בשם PSSC ‏ (2007) Force, Motion, and Energy, principal author. Science Curriculum Inc. First Edition 2002. Introductory Physical Science, principal author. Prentice-Hall, First Edition 1967, Second Edition 1972, Third Edition 1977, Fourth Edition 1982, Fifth Edition 1987; Sixth Edition, Uri Haber-Schaim, 1994; Seventh Edition, Uri Haber-Schaim, 1999; Eighth Edition, Uri Haber-Schaim., 2005. Introductory Physical Science, Teacher’s Guide and Resource Book, principal author. Prentice-Hall, First Edition 1967, Second Edition 1972, Third Edition 1977, Fourth Edition 1982, Fifth Edition 1987; Sixth Edition, Uri Haber-Schaim, 1994; Seventh Edition, Uri Haber-Schaim, 1999; Eighth Edition, Uri Haber-Schaim, 2005; Ninth Edition, Uri Haber-Schaim, 2010. Introductory Physical Science Assessment Package, Sixth Edition Uri Haber-Schaim, 1995; Seventh Edition, Uri Haber-Schaim, 2001; Eighth Edition, Uri Haber-Schaim, 2005. PSSC Physics, co-author. D.C. Heath and Company, First Edition 1960, Second Edition 1965, Third Edition 1971, Fourth Edition 1976, Fifth Edition 1981, Sixth Edition 1986; Kendall/Hunt, Seventh Edition 1991. PSSC Laboratory Guide, co-author and editor. D.C. Heath and Company, First Edition 1960, Second Edition 1965, Third Edition 1972, Fourth Edition 1976, Fifth Edition 1981, Sixth Edition 1986; Kendall/Hunt, Seventh Edition 1991. PSSC Teacher's Guide, co-author and editor. D.C. Heath and Company, First Edition 1960, Second Edition 1965, Third Edition 1972, Fourth Edition 1976, Fifth Edition 1981, Sixth Edition 1986; Kendall/Hunt, Seventh Edition 1991. Advanced Topics Supplement, PSSC, principal author and editor. D.C. Heath and Company, First Edition 1966, Revised Edition 1972, Revised Edition 1986. PSSC College Physics, co-author and editor. Raytheon Education Company/D.C. Heath and Company, 1968. College Introductory Physical Science, co-author and editor. Prentice-Hall, 1969. Revised as Elementary Chemistry: An Experimental Approach, Boston University, 1974. Physical Science II, principal author and editor. Prentice-Hall, 1972. Second Edition retitled Energy: A Sequel to IPS, Prentice-Hall, 1983. Mathematics for Junior High School, co-author and editor (Pilot Edition). Boston University 1974-1977. Revised as Prentice-Hall Mathematics 1 and Prentice-Hall Mathematics 2, Prentice-Hall, 1980. Applied Mathematics I, co-author and editor (Pilot Edition). Education Development Center, Newton, Mass. 1969-1970. Preliminary Edition titled Applied Mathematics: An Introductory Course, Boston University 1974-1975. Applied Mathematics II, co-author and editor (Pilot Edition). Newton College, Newton, Mass. 1971-1972. Revised as Applied Calculus, Boston University, 1977. College Physical Science II, co-author and editor (Pilot Edition). Education Development Center, Newton, Mass. 1970. Revised as Energy, An Experimental Approach, Boston University 1974. Uri Haber-Schaim, PSSC Physics: A Personal Perspective. American Association of Physics Teachers (2006). Arthur Eisenkraft, Uri Haber-Schaim Obituary. AAPT Physics Education (2020). Ronald Geballe, Uri Haber-Schaim: Oersted Medalist for 1970. Americal Journal of Physics 39, 719–720 (1971). יהונתן ברקהיים, מכון דוידסון לחינוך מדעי, "כוח השישה" המדעי של ישראל הצעירה, באתר ynet, 14 במאי 2024 דוד תדהר, יצחק הבר-שיים, באתר אנציקלופדיה לחלוצי הישוב ובוניו אישים בחינוך - פרופ' אורי הבר-שיים, באתר הארץ, ‏29 בינואר 1962 אורי הבר-שיים - דברים לזכרו, באתר תהודה, ‏אוקטובר 2020 באותה התקופה, האוניברסיטה העברית הנהיגה מסלול לימודים ישיר שני יגאל תלמי, גדעון יקותיאלי, עמוס דה-שליט, ישראל פלח וגבירול (גבי) גולדרינג ללמד פיזיקה מעל הבד, באתר על המשמר, ‏20 בנובמבר 1963 אפרת ארד, לתלמידים דרושה פיסיקה של המאה ה-21, באתר מעריב, ‏12 בדצמבר 1963 פרופ' אורי הברשיים בישראל, באתר הארץ, ‏2 בדצמבר 1963 מינויים והעלאות במכון ויצמן למדע, באתר על המשמר, ‏14 ביוני 1966 About Science Curriculum Inc. (SCI) חברי הוועד המנהל לשנת תשע"ב, באתר קהילת מבקשי דרך אורי הבר שיים ז"ל | בית עלמין קריית ענבים, באתר אבלים, ‏17 בספטמבר 2020 Shlomith Haber-Schaim, Shlomith Haber-Schaim: Paintings, Prints and Drawings 1949 - 2019